75 MILLIÓ ÉVVEL EZELŐTT
A világűr mélyén
veszély lapul.
A Jupiter és a Mars pályája között található
az aszteroidaöv.
Másfél millió ősi sziklatömb,
amely a Nap körül kering.
Vég nélkül sodródva.
Ám a véletlenek játéka folytán…
az egyik aszteroida letér a pályájáról.
Egy röpke ütközés
több millió kilométerre a Földtől
új pályára állítja,
egyenesen a naprendszerünk közepe felé.
Ám az útja gyors, kegyetlen véget ér,
előidézve a Föld történetének egyik legnagyobb katasztrófáját.
Ez lesz az utolsó fejezet…
a dinoszauruszok
lenyűgöző történetében.
DINOSZAURUSZOK
4. FEJEZET: BUKÁS
72 MILLIÓ ÉVVEL EZELŐTT
72 MILLIÓ ÉVVEL EZELŐTT: A KÉSŐ KRÉTA
Hárommillió év telt el azóta,
hogy az aszteroida megkezdte útját a Föld felé.
A dinoszauruszok uralják a bolygót.
Ők dominálnak a szárazföldön, és mostanra bemerészkedtek az óceánba is.
A magas tengerszint kettéosztotta a mai Észak-Amerikát…
létrehozva ezzel végtelen partokat,
trópusi szigetek százait
és számos lehetőséget.
Ám ezek nem paradicsomi szigetek.
Egy igen veszélyes ragadozónak adnak otthont.
Az egyik leggyorsabb és legfürgébb dinoszaurusznak.
Ő Észak-Amerika válasza a Spinosaurusra.
Csak nem úgy, ahogy gondolnánk.
Távolról sem úgy.
Ő a Hesperornis.
Ő is veszélyes, és ő is gyors.
De szinte szöges ellentéte az óriási, félelmetes rokonainak.
Esetlen
és suta.
Apró fogai vannak.
Nem tűnik egy különösen rettentő vadásznak.
Abban viszont hasonlít a Spinosaurushoz,
hogy ő sem csupán a szárazföldön boldogul.
Valójában ő a történelem legfejlettebb vízi dinoszaurusza.
Mint valami prehisztorikus pingvin.
Hatalmas távolságokat tud megtenni a tengeren,
hogy olyan élelemszerző helyekre jusson el,
amelyekre azelőtt más nem.
Ez a bőség várja ebben az új, kék birodalomban.
Itt lent nagy, ügyetlen lába erős propellerként működik.
És 94 tűhegyes fogával könnyedén kapja el a halakat.
Ám mivel levegőt kell vennie,
időnként kénytelen a felszínre menni.
És a felszínen nem kimondottan biztonságos időzni.
Mert odalent
olyan szörnyek leselkednek,
amelyek kétszer akkorák, mint egy gyilkos bálna.
Mosasaurusok.
Ők a tengerek csúcsragadozói.
A Hesperornisnak vissza kell jutnia a partra.
De a Mosasaurus rémisztően gyorsan halad.
Szerencsére a Hesperornis jóval fürgébb nála.
Ám most már fáradt.
Így a Mosasaurus kap még egy utolsó esélyt.
A Hesperornis egy igazi túlélő.
Messzebbre merészkedett az óceánokba, mint bármely más dinoszaurusz.
Ezek a vizek azonban veszélyt jelentenek még a legkiválóbb úszók számára is.
Bár a dinoszauruszok sikeresnek bizonyultak a partok közelében,
a vizeket a Mosasaurusok uralják.
Ezerháromszáz kilométerrel északabbra, a szárazföldön
teljesen más a helyzet.
A meleg, stabil klímának hála
itt a dinoszauruszok dominanciája megingathatatlan.
A méretes Sauropodák gondtalanul élnek a magas fák között,
ahogy azt tették a jura kor beköszönte óta.
De odalent lezajlott egy forradalom.
Egy nőstény Hadrosaurus.
Bár ebben a társaságban eltörpül,
valójában nagyobb, mint egy elefánt.
És nem fogják feltartani ezek az óriások,
mert semmi sem állíthat meg egy céltudatos anyát.
És ez a cél az,
hogy élelmet szerezzen a családjának…
mely valahol
odalent van.
Régen a pofazacskós ősei elszórva és kevesen voltak.
Ám a Hadrosaurusok olyan sikeresnek bizonyultak,
hogy most többezres csordáik vannak.
Ennél több dinoszauruszt egyszerre még nem látott a világ.
Ám ennek a nősténynek a családja nem vonul a csordával.
Itt, a bölcsőde biztonságában
fiatal Hadrosaurusok százai nyüzsögnek,
köztük a sajátja is.
Hat hónaposan az étvágyuk kielégíthetetlen,
és szinte bármit megesznek, amit hoz nekik.
Bármit.
A madarakéra emlékeztető tápláláshoz sokszor kell töltekezni,
így a nőstény folyamatosan eljár élelmet gyűjteni.
És amíg az anya távol van,
a kis porontyok játszanak.
Vadászgépméretű szárnyfesztávolságukkal…
a Pterosaurusok nagyobbak, mint valaha.
És a bölcsőde tökéletes vadászterület,
ahol könnyű kifosztani a védtelen fészkeket.
Hiába az óriási szörny fenyegetése,
az anyák bármi áron megvédik kicsinyeiket.
Ám ez a méretes Pterosaurus táplálkozni akar.
A fészekből érkező hangok számára olyanok, mint az ebédre hívó kolomp.
Ám a kicsinyek nem csak félelmükben visítoznak.
Segítséget hívnak.
Ez a heves ösztön kicsinyeik védelmezésére
nagyban hozzájárult a Hadrosaurusok fennmaradásához.
Más dinoszauruszok egészen magas szintre fejlesztették a védelmet,
mivel a ragadozók és a prédáik közti fegyverkezési verseny élesedik.
72 MILLIÓ ÉVVEL EZELŐTT
Ennek köszönhetően jelennek meg minden idők legikonikusabb dinoszauruszai.
Ez olyan sokáig tart,
hogy ezalatt Észak-Amerika kontinense átalakul.
A szárazföld felgyűrődik az ég felé.
A Sziklás-hegység.
És itt, a hegyek lábainál
csapnak össze a dinoszauruszok.
Pachycephalosaurusok.
Borzalmasan vastag koponyájukkal…
párbajoznak az elsőségért.
És ott van mellettük
egy még lenyűgözőbb fejdíszű dinoszaurusz.
A Triceratops.
Úgy néz ki, mint egy rinocérosz,
csak kétszer akkora.
A fején lándzsaszerű, egyméteresnél is hosszabb szarvakat visel.
A Triceratopsnak és a Pachyicephalosaurusnak
igazán impozáns a fegyverzete.
Ám vannak itt olyanok,
akiknek náluk is több a fegyvere, és veszélyesebbek is.
A sötétségben rejtőzik
a páncélos harcosok legújabb és legnagyszerűbb képviselője.
Hat méter hosszú, és igencsak territoriális.
Az Ankylosaurus magniventris.
Behatolókat keres,
akik elég bátrak ahhoz, hogy bemerészkedjenek a területére.
Tankszerű törzsét több tucatnyi vastag csontlemez védi.
Mi több,
van egy erős új fegyvere is.
Egy féltonnás buzogányszerű farok…
melyet használva bármivel szembeszáll, ami az erdőket járja.
Megérzett valamit.
A határait megsértette
a lehető legrosszabb behatoló.
Egy Tyrannosaurus rex.
Ankylosaurus…
a T. rex ellen.
Egy evolúciós patthelyzet,
mely évmilliók során jutott el idáig.
Ebben a fegyverkezési versenyben
van valami, ami megkülönbözteti egymástól a két felet.
Az intelligencia.
A T. rex minden idők egyik legfélelmetesebb ragadozója.
És hogy csúcsformában maradjon,
nap mint nap 200 steaknek megfelelő élelmet kell elfogyasztania.
Ennek ellenére eddig még egy falatot sem evett.
Mivel különleges terve van ezzel az elvitelre szánt étellel.
Az Ankylosaurus nem könnyű csemege.
Hat tonnányi izom és csont
tüskék és kitüremkedések egész sorával.
Ez még a T. rexnek is
komoly feladat.
Végül
úti céljához ér.
És az ok, amiért vállalta ezt az erőpróbát,
az öt frissen kikelt, éhes csemete.
Rettegett gyilkos?
Igen.
Ugyanakkor
odaadó anya is.
Gondoskodik arról,
hogy a kicsinyei jól tápláltak legyenek…
és hogy a legjobb kezdőtőkét kapják az élethez.
Olyat, amilyenről a távoli őseik
csupán álmodhattak.
Régen, a triász korban az apró Marasuchus a pokolban kelt ki.
Ezeknek a dinoszauruszoknak
az árnyak közt kellett létezniük.
Elrejtőzve az uralkodó hüllők elől.
Ám a sors közbeszólt,
és ők a katasztrófában
meglátták az esélyt…
és elkezdődött monumentális felemelkedésük.
Nagyobbá, erősebbé és még félelmetesebbé váltak.
Idővel
meghódítják nemcsak a szárazföldet,
hanem a tengereket
és az eget is.
Százhatvanmillió év után…
a dinoszauruszok olyan mértékben dominálnak,
hogy a Földön semmi sem állhat útjukba.
Ám valami Földön kívüli dolog
képes erre.
Ennek a családnak az útja még csak most kezdődik,
ám egy másik út
a végéhez közeledik.
Az aszteroidának, mely a hangsebesség 50-szeresével száguld a Föld felé,
végül beteljesedik a sorsa.
Mexikó partjaitól nem messze csapódik be az óceánba
több mint egymilliárd atombomba erejével.
Akkora a forróság, hogy a tengerfenék elpárolog…
minden élőlénnyel együtt több száz kilométeres körzetben.
Messze, a Sziklás-hegység lábainál
a dinoszauruszoknak fogalmuk sincs arról, hogy mi vár rájuk.
A történelem legnagyobb földrengése.
De a legrosszabb még hátravan.
Hatalmas, szuperforró törmeléktömeg lövell szerteszét.
A dinoszauruszok, melyek e halálfelhő alatt rekedtek,
a sírba szállnak.
Az élőhelyük olyan forróvá válik, hogy lángra lobban.
Ez ellen nem nyújt védelmet
a legkeményebb páncél sem.
A felhő beborítja az egész bolygót,
mindent elfojt a hamu…
és minden sötétségbe borul.
Azokra a kevesekre, akik nem pusztultak el azonnal,
egy rémálom vár.
Fuldokolnak a homályban.
Napnyugtára
az elpusztult dinoszauruszok száma katasztrofális mértéket ölt.
KÉT HÉTTEL KÉSŐBB
A Nap sugaraitól megfosztott Földet
ellepi a becsapódást követő tél.
A globális hőmérséklet 25 Celsius-fokot zuhan.
Ilyen körülményeket szinte egyetlen dinoszaurusz sem képes elviselni.
Az óriás Sauropodák…
ott nyugszanak
azoknak a fáknak a hamvai közt, amelyek olyan naggyá tették őket.
A népes kolóniák,
amelyek együtt éltek,
együtt is halnak.
A leggondosabb anyák sem tudják megvédeni kicsinyeiket
a fagyos hőmérséklettől.
A kegyetlen hideg megviselte
a dinoszauruszok leghíresebbikét is.
A zsarnokkirály
elesett.
Ezt még a hatalmas Tyrannosaurus rex
sem élheti túl.
A dinoszauruszok uralmának
ezzel
vége szakad.
Ám 66 millió évvel később…
a dinoszauruszok újraélednek.
Ezúttal nekünk köszönhetően.
Ma a maradványaik emléket állítanak egy letűnt világnak.
De ami fontosabb,
hogy ezek a kulcsok ahhoz, hogy megfejtsük a dinoszauruszok történetének titkait.
Ma jobban ismerjük az életüket, mint eddig valaha.
Az első pillanataiktól
az utolsókig.
És felfedeztük, hogy a Föld legsötétebb napján
nem minden dinoszaurusz pusztult el.
Néhányan elég kicsik voltak ahhoz, hogy elkerüljék a világvégét.
És hogy fennmaradjanak
egészen napjainkig.
A repülő dinoszauruszokat ma úgy hívjuk: madarak.
És a múltjuk titkainak kulcsai itt rejtőznek az orrunk előtt.
A lenyűgöző utazás, mely 235 millió évvel ezelőtt kezdődött,
még ma sem ért véget.
Ők az utolsó megmaradt kapocs…
egy régen elveszett királysághoz…
mely
egykor
a dinoszauruszoké volt.
A feliratot fordította: Büki Gabriella